CELEX: C2004/217/59
Language: el
Date: 2004-08-28 00:00:00
Title: Υπόθεση T-249/04: Προσφυγή του Philippe Combescot κατά της Επιτροπής των Ευρωπαϊκών Κοινοτήτων, που ασκήθηκε στις 21 Ιουνίου 2004

28.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/33
            
         Προσφυγή του Philippe Combescot κατά της Επιτροπής των Ευρωπαϊκών Κοινοτήτων, που ασκήθηκε στις 21 Ιουνίου 2004
   (Υπόθεση T-249/04)
   (2004/C 217/59)
   Γλώσσα διαδικασίας: η ιταλική
   Ο Philippe Combescot, εκπροσωπούμενος από τους Alberto Maritati και Viola Messa, άσκησε στις 21 Ιουνίου 2004, ενώπιον του Πρωτοδικείου των Ευρωπαϊκών Κοινοτήτων, προσφυγή κατά της Επιτροπής των Ευρωπαϊκών Κοινοτήτων
   Ο προσφεύγων ζητεί από το Πρωτοδικείο:
   
               —
            
            
               να αναγνωρίσει ότι η στάση των προϊσταμένων του Combescot υπαλλήλων ήταν απολύτως παράνομη, και ότι επηρέασε την επαγγελματική του ζωή, τη σταδιοδρομία του και, ως εκ τούτου, την κατάσταση της υγείας του, και να του αναγνωρίσει το δικαίωμα αρωγής του άρθρου 24 του ΚΥΚ,
            
         
               —
            
            
               να αναγνωρίσει τον παράνομο χαρακτήρα της εκθέσεως εξελίξεως της σταδιοδρομίας λόγω του ότι συντάχθηκε υπό συνθήκες σοβαρής και ανεπανόρθωτης εχθρότητας μεταξύ του προσφεύγοντος και του προϊσταμένου του,
            
         
               —
            
            
               να αναγνωρίσει το δικαίωμα του Combescot για αποζημίωση και χρηματική ικανοποίηση, τόσο της ηθικής βλάβης που υπέστη όσο και όσον αφορά την επαγγελματική του ζωή και σταδιοδρομία, που πρέπει να καθοριστούν τουλάχιστον σε 1 000,00 ευρώ.
            
         Ισχυρισμοί και κύρια επιχειρήματα:
   Ο προσφεύγων στην υπό κρίση υπόθεση ισχυρίζεται ότι υπέφερε από τον άμεσο προϊστάμενό του, κατά την περίοδο αποσπάσεώς του στην Αντιπροσωπία της Ευρωπαϊκής Επιτροπής στη Γουατεμάλα προς άσκηση καθηκόντων επιτόπου συμβούλου, από τις απειλές, τους εκφοβισμούς και τις προσωπικές και επαγγελματικές προσβολές. Επρόκειτο γενικώς για μια σειρά ενεργειών που εισήγαγαν διακρίσεις, ζημίωσαν την επαγγελματική του ζωή και είχαν σοβαρές επιπτώσεις στην κατάσταση της υγείας του.
   Επομένως, πρέπει να θεωρηθεί αδικαιολόγητη από νομικής απόψεως η απόρριψη της αιτήσεως αρωγής που είχε υποβάλει βάσει του άρθρου 24 του ΚΥΚ. Εξάλλου, η έκθεση εξελίξεως της σταδιοδρομίας πρέπει επίσης να θεωρηθεί παράνομη για την επίδικη περίοδο.